**Zmluva**

**o prenájme priestorov v budove - Kultúrny dom v Melčiciach-Lieskovom č. 2/2020**

Prenajímateľ: Obec Melčice-Lieskové, 913 05 Melčice-Lieskové č. 119

IČO: 00311766, zastúpená starostkou obce – Mgr. Katarínou Remencovou

(ďalej len prenajímateľ)

Nájomca: Miroslav Ohradka, 023 14 Skalité č. 514, IČO: 41 35 95 51 (ďalej len nájomca)

**I.**

**Predmet a účel nájmu**

1. Prenajímateľ prenecháva nájomcovi do krátkodobého užívania priestory, nachádzajúce sa na prízemí v budove Kultúrny dom v Melčiciach-Lieskovom, ktoré sú vo vlastníctve obce.
2. Jedná sa o nasledovné priestory: veľká sála, sociálne priestory.
3. Účelom prenájmu je – predajná akcia

**II.**

**Doba nájmu**

Nájom sa uzatvára na dobu určitú dňa 12. 06. 2020 v čase od 8:00 – 18:00 hod.

**III.**

**Nájomné a úhrada za služby**

1. Nájomca je povinný zaplatiť prenajímateľovi nájomné za prenajaté priestory v súlade v VZN č. 4/2019 o nájme a podnájme nebytových priestorov vo vlastníctve obce Melčice-Lieskové, vo výške 80,- eur.
2. Nájomné je splatné po ukončení užívania predmetu nájmu v hotovosti do pokladne obce najneskôr do 7 dní od ukončenia akcie.

**IV.**

**Práva a povinnosti prenajímateľa**

1. Prenajímateľ sa zaväzuje odovzdať nájomcovi nebytový priestor v stave spôsobilom na riadne užívanie za účelom prenájmu.
2. Nájomca je povinný užívať nebytový priestor len na účel dohodnutý touto zmluvou.
3. Nájomca nie je oprávnený prenechať nebytový priestor do podnájmu tretím osobám.
4. Nájomca je povinný po skončení nájmu odovzdať priestory do pôvodného stavu.
5. Nájomca berie na seba zodpovednosť za obecný majetok a v prípade jeho poškodenia je povinný uhradiť škodu v plnej výške.
6. Nájomca si upravuje priestor na organizovanú akciu podľa svojich predstáv sám – príprava miestnosti, usporiadanie stolov a stoličiek a pod.
7. Nájomca preberá plnú zodpovednosť za organizáciu a bezpečnosť návštevníkov akcie.
8. Nájomca zodpovedá za dodržanie predpisov v oblasti BOZP a zabezpečí ochranu pred požiarmi prenajatých priestorov v zmysle zákona NR SR č. 314/2001 Z.z. o ochrane pred požiarmi v znení neskorších predpisov.

**V.**

**Skončenie nájmu**

1. Nájom sa končí uplynutím doby, na ktorú bol dohodnutý.
2. Pri skončení nájmu je nájomca povinný odovzdať prenajímateľovi uvoľnený nebytový priestor v stave, v akom ho prevzal, s prihliadnutím na opotrebenie, aké je obvyklé pri riadnom užívaní a údržbe, ak sa zmluvné strany nedohodnú inak.
3. Zmluva je vyhotovená v dvoch origináloch, 1x obdrží nájomca a 1x prenajímateľ.
4. Meniť alebo dopĺňať text zmluvy je možné iba písomne po dohode oboch zmluvných strán.
5. Zmluvné strany prehlasujú, že si túto zmluvu prečítali, rozumejú jej a svojim podpisom potvrdzujú, že túto zmluvu uzavreli vážne a dobrovoľne.
6. Táto zmluva nadobúda platnosť jej podpísaním.

V Melčiciach-Lieskovom, dňa 02. 06. 2020

**----------------------------------- ---------------------------------**

**Prenajímateľ Nájomca**

**Mgr. Katarína Remencová Miroslav Ohradka**